钦定古今图书集成/明伦汇编/官常典/第075卷 > 建平王大球
## 钦定古今图书集成/明伦汇编/官常典/第075卷 > 建平王大球

按《梁书》本传：“建平王大球，字仁珽，大宝元年，封建平
郡王，邑二千户。性明惠夙成。初，侯景围京城，高祖素
归心释教，每发誓愿，恒云：‘若有众生应受诸苦，悉衍
身代’。当时大球年甫七岁，闻而惊谓母曰：‘官家尚尔，
儿安敢辞’。乃六时礼佛，亦云：‘凡有众生应获苦报，悉
大球代受’。”其早慧如此。二年，出为轻车将军，兼石头
戍军事。其年秋遇害，时年十一。

按《南史》本传：“建平王大球，字仁玉，简文第十七子也。”